Publication: Magyar Közlöny
Issue: MK-2002-151 (Year: 2002, Number: 151)
Era: 1990-2004
Section: az 1198/2002. (XII. 6.) Korm. határozathoz
Paragraph Index: 185

3. Kis- és középvállalkozók 3.1. A célcsoport jellemzõi A kis- és középvállalkozások vezetõi (KKV) a lakossági átlaggal összehasonlítva igen magas társadalmi státuszú csoportot alkotnak. Abszolút többségük felsõfokú végzettséggel rendelkezik és beszél valamilyen idegen nyelven (leggyakrabban németül, illetve angolul). A kis- és közepes méretû vállalatok vezetõinek személyes jövedelme messze meghaladja a lakossági átlagot, jóval nagyobb (mintegy háromszoros) körükben a férfiak, mint a nõk aránya, és az egyes korosztályok közül a középkorúak felülreprezentáltak körükben. A KKV-k a lakosság egészénél jóval pozitívabban gondolkodnak a csatlakozás elõny-hátrány mérlegérõl. A KKV-k erõs csatlakozáspárti elkötelezõdését mutatja, hogy túlnyomó többségük a csatlakozás mellett szavazna a kérdésben rendezett népszavazáson. A kis- és közepes vállalkozók várakozásait a lakossági reményekkel és félelmekkel összevetve szembetûnõ, hogy a KKV-k az EU-tagság hatásairól a lakosság egészénél jóval árnyaltabb, összetettebb képpel rendelkeznek, a túlnyomó elõnyök mellett, hátrányokat is nagyobb arányban fogalmaznak meg. A KKV-k a lakosság egészénél jobban bíznak a csatlakozás gazdasági elõnyeiben, jóval többen hisznek a piac bõvülésében, a kereskedelem fellendülésében, a vámok megszûnésében, és általánosságban Magyarország felzárkózásában, a magyar gazdaság fejlõdésében. Hasonlóképpen a lakossági várakozásoknál pozitívabbak a KKV-k vélekedései a személyes lehetõségek kitágulását, a határok eltûnését illetõen. Nagyobb jelentõséget tulajdonítanak a magyarok elõtt így megnyíló tanulási 2002/151/II. szám és munkavállalási lehetõségeknek, és kevésbé tartanak a külföldiek beáramlásától, illetve a legtehetségesebb rétegek kivándorlásától. Saját életükben a lakossági átlagnál jóval kedvezõbb hatásokra számítanak, különösen anyagi helyzetük, életszínvonaluk, szakmai érvényesülési lehetõségeik, külföldi utazásaik és állampolgári jogaik érvényesítése terén. A KKV-k a lakossági átlagnál jóval nagyobb arányban fogalmazták meg a negatívumok között a növekvõ versenyt, adtak hangot a magyar áruk, termékek, cégek versenyképtelenné válásától való félelmüknek és jobban tartanak a mezõgazdaságot érõ hátrányoktól is. A lakosságnál viszont jóval kevésbé aggódnak Magyarország függetlenségének elvesztése, csökkenése, vagy a szociális szférában várható esetleges visszaesés miatt. A KKV-k nagyfokú érdeklõdést mutatnak az EU-csatlakozás gazdasági elõfeltételeivel és következményeivel kapcsolatos témák iránt, abszolút többségük a közepesnél érdeklõdõbbnek tartja magát e téren. A KKV-k integrációs érdeklõdését igazolja a lakossági átlagnál jóval nagyobb tájékozottságuk, és erõsebb hajlamuk az információs források igénybevételére, az információk aktív keresésére. Minden integrációs kommunikációs csatornát nagyobb arányban vennének igénybe az átlagnál, különösen ingyenes vagy térítéses kiadványok postán keresztüli megrendelésére, Interneten való információkeresésre, illetve faxon keresztüli információkérésre mutatnak a lakosság egészénél jóval nagyobb hajlandóságot. A KKV-k jelentõs része szívesen részt venne konferenciákon, képzéseken vagy keresné fel a kamarát, hogy ismereteket szerezzen a csatlakozásról. Ha nem a tájékozódási hajlamot, hanem a már az eddigiekben integrációs tájékozódás céljából igénybe vett csatornákat vizsgáljuk, akkor azt tapasztaljuk, hogy a már eddig is tájékozódó KKV-k (a vállalkozások héttizede) elsõsorban írott tájékoztatási anyagok (szakirodalom, speciális kiadványok, rendelkezések, szabályok) segítségével, másodsorban rendezvényeken (képzések, konferenciák, vásárok) szerzik be integrációs ismereteiket. Valamivel kevesebben fordulnak konkrét szervezethez, intézményhez (leginkább kamarákhoz, szakmai egyesületekhez, bankokhoz) tájékoztatásért, és még kevesebben szerzik be információikat korszerû, számítógépes adatforrások (Internet, adatbázisok) felhasználásával. 3.2. Kommunikációs kihívások A kommunikációs stratégia számára kihívást jelent a KKV-k ellentmondásos viszonyulása a csatlakozás kérdéséhez. Egyrészt a piac bõvülésébõl adódó lehetõségek kapcsán nagyfokú bizakodás, másrészt a növekvõ versenytõl való erõs félelem jellemzi a (különösen a néhány alkalmazottat foglalkoztató) KKV-kat. A növekvõ versenytõl, vállalkozásuk versenyképtelenségétõl való félelem összefügg azzal, hogy a gazdasági globalizáció a KKV-k nem elhanyagolható részét kedvezõtlenül érintette. Ezek a tapasztalatok negatívan befolyásolhatják viszonyukat a csatlakozáshoz. A KKV-k esetében különösen nehezíti a kommunikációt, hogy számukra kifejezetten szakmai, specifikus üzenetek továbbítására van szükség. Az EU-csatlakozással kapcsolatban a KKV célcsoport számára a hangsúlyt a csatlakozás következményeirõl szóló, érintettségüket bemutató szakmai információk eljuttatására kell helyezni, ami egyrészt széles körû partnerhálózat kiépítését és koordinált mûködtetését teszi szükségessé, másrészt a partnerintézmények (társtárcák, szakmai és érdekképviseleti szervezetek) részérõl is magas szakmai felkészültséget igényel. 3.3. Célok A KKV-k kiemelt célcsoportként való szerepeltetését, a feléjük irányuló kommunikáció szempontjainak kialakítását a következõ tényezõk indokolják és határozzák meg: — A magyar EU-csatlakozás gazdasági sikere jelentõs mértékben a KKV-k integrációs felkészülésén, versenyképességén, alkalmazkodóképességén, rugalmasságán múlik. Az, hogy a magyar gazdaság mennyire szervesen tud bekapcsolódni az egységes piacba, alapvetõen a KKV-k teljesítményétõl függ, hiszen a magyar gazdaság jelentõs részét kitevõ multinacionális vállalatok már ma is integráltnak tekinthetõk. (A multik ismerik a csatlakozásból adódó feladatokat, ismerik a tagsággal járó következményeket, és általában már ma is felkészültek ezekre. A magyar kormányzatnak ezért nincs jelentõs feladata, felelõssége a multinacionális vállalatok felkészítésében.) — A KKV-k kiemelten fontos szerepet játszanak — az EU-csatlakozástól függetlenül is — a magyar gazdaság növekedésében. — A KKV-szektor az Európai Unió számára is kiemelt célcsoport, mivel a KKV-k fejlõdése, növekedése az EU gazdasági növekedésének is kulcsa. A KKV-k jelentik a legnagyobb potenciális növekedési lehetõséget a munkahelyteremtésben is. — A KKV-k alkalmazottaik, üzleti partnereik felé potenciális véleményformáló szerepük miatt is kiemelten fontosak. A fentiekbõl következõen a kommunikációs stratégia fõ törekvése a KKV-k aktív felkészülésének ösztönzése, a protekcionista, védekezõ stratégiák helyett az aktív, piacszerzõ vállalati stratégiák ösztönzése. A KKV-k felkészítésének és felkészülésének kulcseleme a specializált információ (elsõsorban a tevékenységüket érintõ EU-szabályozásokról, minõségi követelményekrõl, szabványokról, lehetséges partnerekrõl, potenciális forrásokról). Ennek érdekében fontos célkitûzés a specializált információs források kialakulásának támogatása, e források megismertetése, és az információs igény felkeltése. E célok eléréséhez feltétlenül szükséges a KKV-kat elérõ szakmai szervezetek bevonása és létezõ 2002/151/II. szám specializált információs források és szolgáltatások (pl. BKIK, ITDH EICC irodáinak hálózata) bõvítése (lásd a IX. fejezetet). A KKV-k esetében is fontos a rövid távú áldozatok (alkalmazkodási, beruházási feladatok) és a hosszabb távon jelentkezõ elõnyök közötti kapcsolatok tudatosítása. E feladatokat a partnerhálózat kiépítésével, felkészítésével és koordinált mûködtetésével lehet végrehajtani. 3.4. Üzenetek A KKV-k felé irányuló kommunikáció kulcsfogalmai az érintettség, a fejlõdés, a piacbõvülés, a lehetõségek, a csatlakozás mint eszköz, az alkalmazkodás, a felkészülés, a versenyképesség és a modernizáció. A KKV-k felé a fõ üzenet az, hogy az EU-csatlakozás eszköz a fejlõdéshez, a modernizációhoz, nemcsak az ország, hanem a vállalatok számára is. A csatlakozás lehetõségeket nyit a technológia fejlesztésére, a piac bõvítésére. Ugyanakkor a csatlakozásból adódó lehetõségek kihasználásának feltétele az alkalmazkodás. Az alkalmazkodásból, felkészülésbõl adódó feladatokat a csatlakozástól függetlenül is végre kellene hajtani a vállalatok fejlesztése, piaci helyzetük megtartása, illetve erõsítése érdekében. A csatlakozás ugyanakkor többletlehetõségeket, új támogatási formákat, új piacokat nyit meg a vállalkozások számára. A KKV-k felkészülésében a legfontosabb feladat a területüket, tevékenységüket érintõ EU-szabályozások, elvárások ismerete, és a tagságból adódó elõnyök kihasználásához szükséges feladatok feltérképezése. Ösztönözni kell tehát a KKV-kat a vonatkozó EU-szabályozások mellett az Európai Unión belüli piaci körülményekrõl, lehetõségekrõl való tájékozódásra. A KKV-k esetében is elengedhetetlen az Európai Unió piacain való versenyképes megjelenéshez az EU-tagországok nyelvének ismerete, ezért a nyelvtudás és a nyelvtanulás fontosságának tudatosítása e célcsoport esetében is a kommunikáció hangsúlyos üzenete. Az Európai Unió bemutatásával kapcsolatban a következõkre célszerû felhívni a magyar KKV-szektor figyelmét: — A KKV-k számára kiemelten fontos annak tudatosítása, hogy az Európai Unió gazdasági érdekközösség, amelyet az egységes piac testesít meg. Az egységes piacot a gazdasági racionalitás mûködteti. Az egységes piac egyenlõ feltételeket kínál minden vállalat és vállalkozó számára az Unió minden tagországában. Az áruk, a szolgáltatások, a tõke és a munkaerõ áramlását akadályozó korlátok megszüntetésével a piaci lehetõségek kiszélesednek, új dimenziót kapnak. Az egységes piac olyan kiegészítõi, mint például a közös pénz, leegyszerûsítik a gazdasági kapcsolatokat, a kereskedelmet, bõvítik a piacot. — Az egységes piaccal ugyan növekszik a verseny, nagyobbak lesznek a piaci kihívások, magasabb elvárások szerint kell mûködni, de aki eleget tesz ezeknek (a modernizációból egyébként is következõ) követelményeknek, az kibõvült piacot kap cserébe. Ezért az idõben végrehajtott felkészülés meghatározó a potenciális elõnyök realizálásában. A felkészülés alapeleme a megfelelõ informáltság. A kommunikációnak a versenytõl való félelemre adott válaszként kell jelentkeznie, a versenyképesség megteremtésének feltételeirõl kell szólnia. — Az Európai Unió kiemelten foglalkozik a kis- és középvállalatokkal, mivel a gazdasági növekedés, a munkahelyteremtés legfõbb motorját látja ebben a szektorban. Éppen ezért az EU anyagi forrásokkal is támogatja a KKV-szektort, például kedvezményes kölcsönökkel, kutatások finanszírozásával, tanácsadással.

Source: https://magyarkozlony.hu/hivatalos-lapok/ad3d046a7a1920d31fefb18efd1e7bf0f610c090/dokumentumok/b383966a57b224a06442fb919435dcddce9556a4/letoltes